****

**Ministerstvo životného prostredia Slovenskej republiky**

ako riadiaci orgán pre **Operačný program Kvalita Životného prostredia**

**Vyhlasuje výzvu na výber odborných hodnotiteľov žiadostí o nenávratný finančný príspevok**

**z  Kohézneho fondu**

**pre prioritnú os:**

1. **Udržateľné využívanie prírodných zdrojov prostredníctvom rozvoja environmentálnej infraštruktúry**

**pre investičnú prioritu:**

**1.4 Prijatie opatrení na zlepšenie mestského prostredia, revitalizácie miest, oživenia a dekontaminácie opustených priemyselných areálov (vrátane oblastí, ktoré prechádzajú zmenou), zníženie miery znečistenia ovzdušia a podpory opatrení na zníženie hluku**

 **pre špecifický cieľ:**

**1.4.2 Zabezpečenie sanácie environmentálnych záťaží v mestskom prostredí, ako aj v opustených priemyselných lokalitách (vrátane oblastí, ktoré prechádzajú zmenou)**

**Dátum: 21. 01. 2016**

**Kritériá na výber odborných hodnotiteľov pre hodnotenie žiadostí o nenávratný finančný príspevok v programovom období 2014 - 2020**

# Prioritná os č. 1 Udržateľné využívanie prírodných zdrojov prostredníctvom rozvoja environmentálnej infraštruktúry

# 1.4 Prijatie opatrení na zlepšenie mestského prostredia, revitalizácie miest, oživenia a dekontaminácie opustených priemyselných areálov (vrátane oblastí, ktoré prechádzajú zmenou), zníženie miery znečistenia ovzdušia a podpory opatrení na zníženie hluku

# 1.4.2 Zabezpečenie sanácie environmentálnych záťaží v mestskom prostredí, ako aj v opustených priemyselných lokalitách (vrátane oblastí, ktoré prechádzajú zmenou)

* bezúhonnosť,
* plná spôsobilosť na právne úkony,
* vysokoškolské vzdelanie druhého stupňa technického smeru alebo prírodovedného smeru a najmenej tri roky praxe v príslušnom odbore zahrňujúcom oblasť environmentálnych záťaží , alebo vysokoškolské vzdelanie prvého stupňa technického smeru alebo prírodovedného smeru a najmenej päť rokov praxe v príslušnom odbore zahrňujúcom oblasť environmentálnych záťaží,
* požadovaná prax je z oblasti prípravy projektov geologických úloh a ich riešenia, prípadne prax z oblasti prieskumu, výskumu, vývoja alebo pedagogickej praxe pre problematiku environmentálnych záťaží, ich monitoringu a sanácie,
* znalosti platných právnych predpisov SR a EÚ, koncepčných a strategických dokumentov v oblasti environmentálnych záťaží,
* skúsenosti s hodnotením projektov financovaných z fondov EÚ sú výhodou,
* vysoká miera objektivity, čestnosti, diskrétnosti, schopnosť pracovať pod časovým tlakom, schopnosť pracovať v tíme, schopnosť dodržiavať stanovené termíny,
* ovládanie práce s PC,
* poznámka:
	1. vzhľadom na možnosť zneužitia informácií uvedených v žiadosti o nenávratný finančný príspevok a jej prílohách, ako aj v záujme vylúčenia zaujatosti v priebehu hodnotenia žiadosti o nenávratný finančný príspevok, sú odborní hodnotitelia povinní pri podpise dohody o vykonaní práce podpísať aj Čestné vyhlásenie o nestrannosti, zachovaní dôvernosti informácií a vylúčení konfliktu záujmov,
	2. odborní hodnotitelia sú povinní pred začatím procesu odborného hodnotenia podpísať aj Čestné vyhlásenie o oboznámení sa s obsahom dokumentu Príručka pre hodnotiteľov žiadostí o nenávratný finančný príspevok Operačného programu Kvalita životné prostredie, s aktuálne platnou verziou Operačného programu Kvalita životného prostredia, metodickými dokumentmi Operačného programu Kvalita životného prostredia a  dokumentmi zverejnenými v rámci príslušnej hodnotenej výzvy na predkladanie žiadostí o nenávratný finančný príspevok, potrebnými pre proces odborného hodnotenia.

# Náležitosti k výberu uchádzača na pozíciu odborného hodnotiteľa:

# Žiadosť o zaradenie uchádzača na pozíciu odborného hodnotiteľa žiadostí o nenávratný finančný príspevok predložených v rámci Operačného programu Kvalita životného prostredia (v žiadosti treba uviesť prioritnú os č. 1 Udržateľné využívanie prírodných zdrojov prostredníctvom rozvoja environmentálnej infraštruktúry a špecifický ciel 1.4.2 Zabezpečenie sanácie environmentálnych záťaží v mestskom prostredí, ako aj v opustených priemyselných lokalitách (vrátane oblastí, ktoré prechádzajú zmenou).

# Životopis preukazujúci vzdelanie, odborné skúsenosti (prax) – priložiť vyplnený formulár (Príloha č. 1 výzvy na výber odborných hodnotiteľov žiadostí o nenávratný finančný príspevok).

# Súhlas so spracovaním osobných údajov podľa zák. č. 122/2013 Z. z. o ochrane osobných údajov a o zmene a doplnení niektorých zákonov (Príloha č. 2 výzvy na výber odborných hodnotiteľov žiadostí o nenávratný finančný príspevok).

# Úradne overená kópia dokladu o ukončení vysokoškolského štúdia (diplom).

# Výpis z registra trestov nie starší ako 3 mesiace.

# Zamestnávateľom potvrdené referencie o praxi hodnotiteľa (potvrdzujúce minimálne zadefinovanú požadovanú prax v požadovanej oblasti), v prípade štátnych zamestnancov postačuje doložiť opis činnosti štátnozamestnaneckého miesta, ak je z neho zrejmá uvedená činnosť.

# Ďalšie prílohy podľa vlastného uváženia (kópie certifikátov, doklady preukazujúce skúsenosti s hodnotením projektov financovaných z fondov EÚ a pod. – dokumenty musia byť platné ku dňu ich predloženia).

# Ďalšie informácie:

Tí uchádzači, ktorí budú spĺňať zverejnené kritériá na základe zhodnotenia doručených náležitostí k výberu uchádzača na pozíciu odborného hodnotiteľa, budú následne zaradení do zoznamu odborných hodnotiteľov žiadostí o nenávratný finančný príspevok v rámci Operačného programu Kvalita životného prostredia.

Príslušné **náležitosti k výberu uchádzača na pozíciu odborného hodnotiteľa** zašle uchádzač **v termíne do 11. 02. 2016,** v písomnej forme na adresu:

Ministerstvo životného prostredia SR

Sekcia environmentálnych programov a projektov

Odbor posudzovania projektov

Karloveská 2, 841 04 Bratislava

**Pre posúdenie splnenia podmienky doručenia žiadosti o zaradenie uchádzača na pozíciu odborného hodnotiteľa v lehote na to určenej výzvou je rozhodujúci dátum odovzdania žiadosti na prepravu (dátum pečiatky pošty, príp. kuriérskej služby), resp. dátum osobného doručenia žiadosti v pracovné dni v čase od 8:30 – 12:00 a 12:30 – 15:00 na vyššie uvedenú adresu.**

**Kontakt pre bližšie informácie k výzve:**

peter.venglar@enviro.gov.sk